მუჰამად ალ-ბაშირი

მუჰამად ალ-ბაშირი (; დ. 1983) — სირიელი პოლიტიკოსი და ინჟინერი, რომელიც ამჟამად სირიის 70-ე პრემიერ-მინისტრის თანამდებობას იკავებს. 2024 წლის 10 დეკემბრიდან იგი ხელმძღვანელობს სირიის გარდამავალ მთავრობას, რომელიც ჩამოყალიბდა ბაშარ ალ-ასადის რეჟიმის დაცემის შემდეგ.

ალ-ბაშირი აგრეთე მსახურობდა სირიის ხსნის მთავრობის მე-5 პრემიერ-მინისტრად. ეს იყო სამოქალაქო ადმინისტრაცია, რომელიც ჩამოაყალიბა სუნიტურმა ისლამისტურმა ორგანიზაციამ ჰაიათ თაჰრირ ალ-შამმა . თანამდებობას იკავებდა 2024 წლის 2024 წლის 13 იანვრიდან 10 დეკემბრამდე, სანამ არ აირჩიეს გარდამავალი მთავრობის პრემიერ-მინისტრად.

ადრეული ცხოვრება და განათლება
მჰამად ალ-ბაშირი დაიბადა 1983 წელს სოფელ მაშოუნში, რომელიც მდებარეობს იდლიბის მუჰაფაზის ჯაბალ-ზავიას რეგიონში. 2007 წელს დაასრულა ალეპოს უნივერსიტეტი ელექტრული ინჟინერიის სპეციალობით. 2011 წლისთვის ალ-ბაშირი გახდა სირიული გაზის კომპანიის გაზის საამქროს სიზუსტის ხელსაწყოების დეპარტამენტის უფროსი. სირიის სამოქალაქო ომის დაწყების შემდეგ, გახდა ალ-აამალის საგანმანათლებლო ინსტიტუტის დირექტორი, რომელიც განათლებას აძლევდა ომით დაზარალებულ ბავშვებს. 2021 წელს მან მიიღო შარიათისა და სამართლის ხარისხი იდლიბის უნივერსიტეტში, ასევე გაიარა სერტიფიცირება ადმინისტრაციული ორგანიზაციისა და პროექტების მართვაში.

პოლიტიკური კარიერა
პოლიტიკური კარიერის განმავლობაში მუჰამად ალ-ბაშირი მოღვაწეობდა სხვადსხვა მნიშვნელოვან თანამდებობებზე მინისტრის პოზიციამდე. იგი ორნახევარი წლის განმავლობაში მუშაობდა როგორც ისლამური განათლების დირექტორად ხსნის მთავრობის მინისტ ავქაფთან. შემდეგ იგი მუშაობდა განვითარებისა და ჰუმანიტარული საქმეების სამინისტროში — ჯერ დირექტორის მოადგილედ, ხოლო შემდეგ გახდა ასოციაციათა საქმეების დირექტორი. მისი არჩევნების პლატფორმა ფოკუსირებული იყო ელ-მთავრობაზე და მთავრობის ავტომატიზაციაზე. და დაიწყეს კონსულტაციები ქალაქ იდლიბის ზონირების გეგმის გაფართოებაზე. 2024 წლის 5 მარტს, იდლიბში ჰაიათ თაჰრირ ალ-შამის წინააღმდეგ გამართული დემონსტრაციებისა და რამადანის დაწყებისას, ალ-ბაშირმა გამოსცა დეკრეტი, რომლის თანახმადაც შეიწყალა პატიმრები, რომლებიც მძიმე დანაშაულებში არ იყვნენ დადანაშაულებულები.

2024 წლის ბოლოს, ჰაიათ თაჰრირ ალ-შამის მიერ ხელმძღვანელ სამხედრო ოპერაციათა მეთაურობამ, რომელსაც მხარს უჭერდნენ თურქეთის მიერ მხარდაჭერილი სირიის ეროვნული არმიის მებრძოლები, დაიწყო ჩრდილო-დასავლეთ სირიაზე შეტევა, რის შედეგადაც დაიკავეს ალეპო და მნიშვნელოვნად გაზარდეს ხსნის მთავრობის კონტროლირებადი ტერიტორიების მასშტაბი. პრესკონფერენციაზე ალ-ბაშირმა განაცხადა, რომ შეტევა დაიწყო სირიის მთავრობის მხედრების სამოქალაქო პირებზე თავდასხმის საპასუხოდ, რის გამოც მისი მტკიცებით, იძულებით გადაადგილდა „ათობით ათასი“ მოქალაქე. 2024 წლის 4 დეკემბერს, ალ-ბაშირი ჩავიდა ალეპოში, რათა ზედამხედველობა გაეწია მთავრობის ოფისების ხელახლა გახსნისათვის და გადაუხადა მადლობა წინა მთავრობის იმ თანამშრომლებს, რომლებიც სამუშაოზე დაბრუნდნენ.

სირიის პრემიერ-მინისტრი
2024 წლის 9 დეკემბერს, ბაშარ ალ-ასადის რეჟიმის დაცემის შემდეგ, ალ-ბაშირს ჰაიათ თაჰრირ ალ-შამის ლიდერ აბუ მუჰამედ ალ-ჯულანთან და სირიის პრემიერ-მინისტრ მოჰამად ღაზი ალ-ჯალალთან შეხვედრის შემდეგ დაევალა გარდამავალი მთავრობის ჩამოყალიბება ხელისუფლების გადაცემის კოორდინაციის მიზნით. მომდევნო დღეს, იგი ოფიციალურად დანიშნეს გარდამავალი მთავრობის პრემიერ-მინისტრად 2025 წლის 1 მარტამდე. ტელევიზიით გაკეთებულ განცხადებაში ალ-ბაშირმა აღნიშნა, რომ ხსნის მთავრობის ოფიციალურმა პირებმა შეხვედრა გამართეს წინა მთავრობის წარმომადგენლებთან ხელისუფლების გადაცემის გასაადვილებლად და რომ მისი კაბინეტი ხსნის მთავრობიდან დაიკავებს შესაბამის როლებს გარდამავალ მთავრობაში.